۱۴۴۶-۱-۲۳ تاریخ ۲۴ ساعته خبرونه تېرو ۲۴ ساعتونو کې د سرې میاشتې د فعالیتونو خبرونه: کابل: * د افغانی سرې میاشتې سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور او مرستیال یې په افغانستان کې د اسلامی همکاریو د سازمان له سفیر ښاغلی دوکتور محمد سعید العیاش او مل پلاوی سره تعارفی ناسته وکړه. * افغانی سرې میاشتې ته د اندونیزیا هېواد له لوری د نړیوال فدراسیون په همکارۍ په افغانستان کې د هرات ولایت د زلزله ځپلو او د وروستیو طبیعی پېښو له امله د زیانمنو شویو هېوادوالو د لاسنیوی په موخه پنځوس ټنه مرسته وسپارل شوه. هرات: د ګلران ولسوالۍ په مختلفو کلیو کې له ۱۶۴ زلزله ځپلو کورنیو سره د کورونو د جوړولو په موخه په دوهم پړاو کې په ټولیزه توګه شل میلیونه دوه سوه څلور پنځوس زره افغانۍ (۲۰،۲۵۴،۰۰۰) نغدی مرسته ترسره شوه. فراه: د روغتیایی کارکوونکو پر مټ په تېرو ۳۰ ورځو کې ۸۲۴۴ تنو ناروغانو ته روغتیایی خدمات وړاندې شوی. بغلان: بُرکې ولسوالۍ کې له ۱۰ سېلاب ځپلو کورنیو سره په ټولیزه توګه ۸۱،۰۰۰ افغانۍ نغدی مرسته ترسره شوه. ننګرهار: د جلال آباد ښار اړوند سیمو او د بټی کوټ په ولسوالۍ کې له ۵۰۰ سېلاب ځپلو کورنیو سره د مرستې په موخه سروې پای ته ورسېده.